Пежо 2008
Пежо 2008 () градски је кросовер који производи француска фабрика аутомобила Пежо од 2013. године, тренутно у другој генерацији.

Историјат

Прва генерација (2013−2019) 

Званично је представљен на салону аутомобила у Женеви марта 2013. године. Годину дана раније представљен је као концептно возило на салонима у Пекингу и Паризу. Заснован је на ПСА ПФ1 платформи као Пежо 208, Ситроен Ц4 кактус, Ситроен Ц3 треће генерације и Опел кросленд икс. Долази као замена за модел 1007 и 207 у караван верзији.

Стварајући модел 2008, Пежо је искористио своја ранија искуства са модела 208 и већим кросовером 3008 у изградњи иновативног кросовер возила из Б сегмента. Унутрашњост је готово пресликана са 208, инструмент табла је подигнута у висини очију омогућавајући поглед на таблу преко малог волана спортског изгледа, затим на врху централне конзоле налази се седмо-инчни екран осетљив на додир.

На европским тестовима судара, Пежо 2008 је 2013. године добио максималних пет звездица за безбедност.

Ревидирана верзија је представљена на салону у Женеви 2016. године. Стилске промене су минималне, најупечатљивија је нова предња маска на којој се налази амблем марке, раније се амблем налазио на врху хаубе. Добио је и додатну заштиту на доњим деловима каросерије, тако да су пластични елементи постављени на лукове блатобрана изнад точкова.

Мотори 
Доступан је са петостепеним и шестостепеним мануелним мењачем, као и са аутоматским од четири и шест степени преноса. Нема погон на свим точковима, у понуди је само опција са предњим погоном. Мотори који се уграђују су, бензински од 1.2 (82, 100, 110 и 130 КС), 1.6 (120 КС) и дизел-мотори од 1.4 HDI (68 КС), 1.6 BlueHDi (120 КС), 1.6 e-HDI (92 и 115 КС), 1.6 BlueHD (75, 100 и 120 КС).

Галерија

Друга генерација (2019−) 

Пежо је званично најавио другу генерацију 19. јуна 2019. године, засновану на ПСА-овој новој заједничкој модуларној платформи (CMP EMP1), коју дели са другим моделима ПСА групе, као што су ДС 3 кросбак и Опел корса Ф. Дизајнерски се потпуно разликује од претходника, а значајна новина је увођење електричне верзије.

Пежо 2008 II дизајнерски је усклађен са најновијом генерацијом модела овог произвођача, што значи да има препознатљиву маску хладњака и специфичне лед фарове на које се надовезују дневна лед светла која представљају стилизоване лавље очњаке. Значајно је дужи од претходне генерације (за 14 цм), а повећано је и међуосовинско растојање. Путничка кабина је комфорнија, нарочито за особе на задњим седиштима које су добиле више простора за ноге и главу, а незнатно је повећана и запремина пртљажног простора, која износи 434 литра. Унутрашњости подсећа на ентеријер Пежоа 208 II, а у понуди су четири пакета опреме: Active, Allure, GT Line и GT.

Захваљујући новој платформи тежина возила је смањена коришћењем лакших материјала високих перформанси, а самим тим и емисију CO2. 2008-ица пружа и бољу аеродинамику, чиме се такође смањила емисија угљен-диоксида, а побољшана је и акустична изолација на каросерији и редуковане вибрације коришћењем акрилних материјала у поду. Поседује најсавременије активне и пасивне системе за помоћ у вожњи који су до сада били резервисани за моделе вишег сегмента, тако да их сада у понуди има укупно једанаест.

Мотори

Галерија

Референце

Спољашње везе 

 Netcarshow: Peugeot 2008 (2014) 
 Netcarshow: Peugeot 2008 (2020) 

Аутомобили
Пежо
Теренски аутомобили